Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3204

e) Nemzeti kisebbségek értékeinek megjelenítése az általuk lakott vidékies térségek fejlesztésében A magyar állam kiemelt feladata, a kisebbségek kultúrájának, identitásának megõrzése, a gazdasági, társadalmi fejlõdésük, továbbá térségi és nemzeti integrációjuk hazai és határon átnyúló támogatásának az elõmozdítása. A határozott területi karakterrel bíró nemzetiségi településterület társadalmi-gazdasági fejlõdésének térségi, településszintû támogatása, továbbá sajátos kultúrájának felkarolása a gyökereivel tudatában lévõ, kulturálisan érzékeny, nyitott és toleráns magyar társadalom megvalósulását és a területileg kiegyenlített, versenyképes területi fejlõdést szolgálja. A területi szemléletû helyzetelemzés nemzetiségi népességre vonatkozó konklúziói indokolttá teszik, hogy e téma megjelenjen a területfejlesztés középtávú ajánlásai között. Nemzetiségeink jelentõs részben vidékies térségekben élnek, ill. a vidékies jellegû, nemzetiségi területeken maradt fenn legerõsebben a nemzetiségi hagyomány és identitás. Bár az ország számtalan pontján élnek nemzetiségek, az egyes nemzeti kisebbségek vidékies településterülete határozott területi koncentrációt mutat. Külön kiemelhetõ, hogy a nemzetiségi vidékek gyakran az anyaország határa mentén, vagy annak közelében húzódnak. A hazai kisebbségek helyzetének alakulása érdekes kettõsséget mutat, amely a regionális, térségi fejlesztési akciókat alapjában meghatározhatja. Míg egyrészrõl átkulturálódás, identitásváltozás, örökségvesztés jellemzõ mindenütt, ahol nemzetiségi jellegû másságok egyáltalán megfogalmazódhatnak, addig a saját származás, a "másság" tudata ismét tér- és csoportképzõ erõvé válik azokban a tájegységi törekvésekben, ahol a nemzetiségeknek még szerepe van, s ahol mindig is szerepe volt (a nemzetiségi identitás tér-és értéktudatot hordoz). A nemzeti kisebbségek által lakott térségeknek, mint önálló entitásnak nem elsõsorban a formálisan kijelölt határok adják a létalapját, hanem az a kulturális összetartozás, sajátos identitás és kohézió, mely valóban indokolttá, specifikus hozadékokat ígérõvé teszi a saját jövõképre – a kulturális tradíciókra, a nemzetségi öntudat még megmaradt értékeire, illetve az ezekbõl építkezni képes távlati elképzelésekre – és az endogén fejlesztési potenciálra építõ térség- és településfejlesztést. E térségek jövõjét illetõen is kulcskérdés, hogy megvannak-e azok a kapcsolódási pontok és közös célok, melyek legalább perspektivikusan szerves együttéléssé tehetik a kulturális azonossággal párosuló földrajzi szomszédságot. A kapcsolódás legfontosabb hazai és nemzetközi területei: a társadalmi és személyes, kiemelten kulturális együttmûködés, továbbá az intézményesült kooperáció, a térségi együttmûködés és a gazdasági kapcsolatok. A kisebbségek által lakott térségek fejlesztésének – a népesség-csökkenés enyhítésére vonatkozó nemzeti térségfejlesztési programokon túl – elsõsorban a kulturális identitás, a kulturális és épített örökség megõrzést, illetve ezek fejlesztését, kreatív hasznosítását, továbbá a regionális-lokális önfejlõdést lehetõvé tevõ mechanizmusok erõsítését, a közösségek endogén életprogramjának a meghatározását, és a dinamikus válaszadó képességet kell szolgálniuk. A nemzetiségek által lakott térségek fejlesztésének kiemelt elemei azok a társadalom- és gazdaságfejlesztési törekvések, amelyek az endogén fejlesztési potenciál tudatos és innovatív kiaknázását, valamint az anyaországgal való szoros kulturális és gazdasági kapcsolatokat (hídszerep, mely gyakran határ menti dimenziókban is jelentkezhet), továbbá a térségi, település szintû együttmûködéseket célozzák meg. Kiemelt cél, hogy a hazai kisebbségi belsõ peremtérségek a nemzeti kulturális és gazdasági fejlõdés meghatározó térségeivé váljanak – mint egykoron voltak –, valamint megélhetést és hosszú távú életesélyeket nyújtsanak. Részcélok, beavatkozási területek: - A kulturális-nemzeti identitás és a térségi összetartozás-tudat erõsítése a közösségi térségi, települési kapcsolatok intenzitásának erõsítésével, valamint a feladat- és célorientált térségi együttmûködési kapcsolatok (kiemelten fejlesztési, kulturális, gazdasági) intézményesülésének támogatásával; - A kulturális, nemzeti összetartozást erõsítõ kapcsolatok infrastrukturális feltételeinek kiemelt támogatása (infrastruktúra minõségi fejlesztése, továbbá a térségi megtartóerõ fokozása érdekében a modern infokommunikációs szolgáltatásokhoz és a közszolgáltatásokhoz való hozzáférés biztosítása); - A közösségi identitás, a térségi kulturális élet erõsítése, az anyanyelvi kultúra fejlesztése, valamint a kulturális örökséghez kötõdõ kutatások, fejlesztések támogatása; - Az értelmiség helyben maradása érdekében kiemelt cél a térségi alapon szervezõdõ nemzetiségi tudás-identitás központok létrehozása; - A helyi közösségek térségi, kulturális önszervezõdésének és a kulturális csereprogramoknak a támogatása az anyaországokkal; - Az érintett országok szakmai szervezeteivel együttmûködve kiemelt cél az anyaországi fejlesztési források, támogatások bevonása a hazai kisebbségi területek, települések fejlõdésébe. Új térségfejlesztési kezdeményezés keretében meg kell valósítani a magyarországi kisebbségek által lakott térségek, települések határon átnyúló, anyaországi forrásokból is finanszírozott program- és projektalapú, kiegészítõ fejlesztési támogatást biztosító, magyar és eurokonform szervezeti és végrehajtási rendszerét (pl. Magyarországi Németek/Horvátok Operatív Programja); - Támogatni kell a nemzetiségek önkormányzati, üzleti és civil szereplõinek a létezõ határ menti fejlesztési keretek helyi kezdeményezéseiben, projektgenerálásában, hálózatépítésében betölthetõ szerepének megjelenését, növelését; - A térségek, települések népi hagyományaira és egyedi kulturális értékeire épülõ alternatív örökség-turisztikai kínálat fejlesztése; - Az egyedi adottságok megjelenítése a térségi és településmarketingben; - A térségi és helyi kulturális örökség megõrzése, valamint a nemzetiségi- és néphagyományok hazai és nemzetközi minõségi bemutatása érdekében kiemelt cél a térségi örökségközpontok létrehozása; - Kiemelt cél a kisebbségek által lakott térségek gazdagságfejlesztése, melynek legfontosabb elemei: az endogén potenciál egyedi értékek mentén történõ kiemelt és innovatív hasznosítása; a térségileg integrált gazdaságfejlesztési (pl. potenciális húzóágazatok, örökségipari KKV-k, mikrovállalkozások támogatása, termékforgalmazási, értékesítési rendszerek), speciális képzési (pl. nyelvi) és foglalkoztatási programok megvalósítása, valamint a nemzetközi (kiemelten anyaországi) és hazai gazdasági, beruházási és térségi, települési együttmûködési kapcsolatok erõsítése.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes